Diari Oficial de la Generalitat Valenciana


Sumari del DOGV 7350, del 01-09-2014 (2014/7891)

RESOLUCIÓ de 26 d'agost de 2014, de la Conselleria d'Educació, Cultura i Esport, per la qual es modifica l'autorització del cicle formatiu de grau superior Imatge per al Diagnòstic en règim semipresencial o a distància al centre privat de Formació Professional Centro de Estudios Sanitarios del Mediterráneo, d'Elx.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7350

Data del DOGV
:   01-09-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/7891


Data del document
:   26-08-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 26 d'agost de 2014, de la Conselleria d'Educació, Cultura i Esport, per la qual es modifica l'autorització del cicle formatiu de grau superior Imatge per al Diagnòstic en règim semipresencial o a distància al centre privat de Formació Professional Centro de Estudios Sanitarios del Mediterráneo, d'Elx. [2014/7891]  
1. L'expedient ha sigut iniciat a instància del representant de la titularitat del centre privat de Formació Professional Centro de Estudios Sanitarios del Mediterráneo, codi de centre 94767150, que sol·licita autorització davant de la Direcció General de Centres i Personal Docent, per a impartir el segon grup del cicle formatiu de grau superior Imatge per al Diagnòstic en règim semipresencial o a distància, per tindre un nombre més gran d'alumnes.  
2. Rebuda la proposta favorable de la Direcció General de Formació Professional i Ensenyances de Règim Especial, amb un informe previ de la Inspecció Educativa, a l'autorització amb caràcter excepcional d'un segon grup del cicle formatiu de grau superior Imatge per al Diagnòstic en règim semipresencial o a distància, en aquells mòduls que siga necessari per existir matrícula suficient per a això, amb els condicionants següents:  
2.1. Tenint en compte l'article 5 de l'Orde de 4 de maig de 2009 i les modificacions realitzades en l'Orde 78/2010, de 27 d'agost de 2010, en la disposició final segona, apartat 4.c:  
a) El centre haurà de disposar d'una aula virtual constituïda sobre plataforma Moodle en una versió estable, com a mínim 1.9.X.  
Per a això, haurà de disposar d'un servidor (intern o extern al centre) que continga la plataforma Moodle, de manera que permeta l'accés fluid de l'alumnat als materials dels mòduls amb suficient capacitat per a contindre tots els materials de mòduls de tot el curs acadèmic.  
  
b) A fi que el professorat puga realitzar correctament les seues tasques com a docents d'aprenentatge electrònic, el centre haurà de comptar amb:  
- Equips informàtics dotats amb els elements de maquinari i aplicacions de programari (eXeLearning, Wink, CmapTools, etc.).  
- Connexió a Internet com a mínim de 4 Mb, amb la finalitat de possibilitar la col·locació fluida dels materials didàctics en l'aula virtual.  
c) Línia telefònica dedicada exclusivament a les hores assignades a tutories individualitzades.  
d) Per les característiques de les tutories col·lectives, que permetran reforçar i practicar els continguts exposats en l'aula virtual, el centre haurà de comptar amb aules equipades amb els elements necessaris per a complir amb les necessitats docents planificades per als distints mòduls dels cicles que s'impartisquen (aula equipada amb ordinador/projector, aula informàtica, tallers específics, etc.).  
2.2. De conformitat amb l'article 11.b de l'Orde de 4 de maig de 2009, de la Conselleria d'Educació, per la qual es regula l'autorització i l'organització de les ensenyances de cicles formatius de Formació Professional inicial en la modalitat semipresencial o a distància en centres privats de la Comunitat Valenciana (DOCV 6037, de 17.06.2009), i la posterior modificació en l'Orde 78/2010, de 27 d'agost, en la disposició final segona (DOCV 03.09.2010), els materials didàctics hauran d'estar adaptats a esta modalitat d'ensenyança i, en este sentit, comptaran amb les següents característiques per a cada mòdul de què integren els cicles formatius:  
a) Guia de l'alumne amb la programació didàctica i la temporalització del mòdul corresponent.  
b) Hauran de facilitar-ne la tutorització en línia a través de diferents mitjans integrats en les unitats temàtiques: fòrums, xats, missatgeria interna, tallers, blogs, etc.  
c) Disposaran d'una versió imprimible i, igualment, comptaran amb exercicis pràctics que es puguen realitzar i corregir en línia.  
d) Comptaran amb activitats d'autoavaluació adaptades al contingut del mòdul.  
3. Basant-se en tot això, la Direcció General de Centres i Personal Docent, en data 6 d'agost de 2014, va elevar a la consellera d'Educació, Cultura i Esport, la corresponent proposta de resolució.  
4. Considerant que el centre complix amb el requisit d'estar autoritzat i impartint el cicle formatiu en la modalitat presencial per al qual se sol·licita autorització en la modalitat semipresencial o a distància.  
  
Vista la Llei Orgànica 8/1985, de 3 de juliol (BOE 159, 04.07.1985), reguladora del dret a l'educació; la Llei Orgànica 2/2006, de 3 de maig, d'Educació (BOE 106, 04.05.2006); l'Orde de 4 de juliol de 2008 (DOCV 5818, 31.07.2008), de la Conselleria d'Educació, per la qual es regula l'organització de les ensenyances dels cicles formatius de Formació Professional en la modalitat semipresencial o a distància en centres públics de la Comunitat Valenciana; l'Orde de 4 de maig de 2009, de la Conselleria d'Educació, per la qual es regula l'autorització i l'organització de les ensenyances de cicles formatius de Formació Professional inicial en la modalitat semipresencial o a distància en centres privats de la Comunitat Valenciana i la posterior modificació en l'Orde 78/2010, de 27 d'agost, en la disposició final segona.  
  
Vista la proposta del director general de Centres i Personal Docent de data 6 d'agost de 2014 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 190/2012, de 24 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
  
Primer  
Autoritzar amb caràcter excepcional el centre privat de Formació Professional Centro de Estudios Sanitarios del Mediterráneo, d'Elx, codi 66059676, perquè oferisca un segon grup de la modalitat semipresencial o a distància del cicle formatiu de grau superior Imatge per al Diagnòstic, en aquells mòduls que siga necessari per haver-hi matrícula suficient per a això.  
  
Segon  
Esta disposició tindrà efectes des de la data en què es dicta. No obstant això, els seus efectes acadèmics seran referits a l'inici del pròxim curs escolar.  
  
Tercer  
Esta autorització donarà lloc a les inscripcions establides en l'Orde de 4 de maig de 2009, de la Conselleria d'Educació, en el Registre de Centres Docents de la Comunitat Valenciana.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra esta resolució que esgota la via administrativa es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la Conselleria d'Educació, Cultura i Esport en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar l'endemà de ser publicada la resolució en el Diari Oficial de la Comunitat Valenciana.  
  
València, 26 d'agost de 2014.- La consellera d'Educació, Cultura i Esport: María José Catalá Verdet.